Zdravlje
Zdravlje je nivo funkcionalne i metaboličke efikasnosti živog organizma. Kod ljudi to je sposobnost individua ili zajednica da se adaptiraju i vladaju sobom prilikom suočavanja sa fizičkim, mentalnim, psihološkim i društvenim promjenama u svom okruženju. Svjetska zdravstvena organizacija definiše zdravlje kod ljudi kao "stanje kompletne fizičke, mentalne i društvene dobrobiti koje se ne sastoji samo od izostanka bolesti", a posljednjih godina definicija je proširena da bi uključila sposobnost da se vodi „društveno i ekonomski produktivan život“. Različite definicije su korištene u različite svrhe tokom vremena. Zdravlje se može promovirati podsticanjem zdravih aktivnosti, kao što su redovna fizička vježba i adekvatan san, te smanjenjem ili izbjegavanjem nezdravih aktivnosti ili situacija, poput pušenja ili pretjeranog stresa. Neki faktori koji utječu na zdravlje uzrokovani su individualnim izborima, kao što je da li se uključiti u rizično ponašanje, dok su drugi uzrokovani strukturalnim uzrocima, kao što je to da li je društvo uređeno na način koji ljudima olakšava ili teže neophodne zdravstvene usluge. Ipak, drugi faktori su izvan individualnih i grupnih izbora, kao što su genetski poremećaji.